বগুড়া সংবাদ ডটকম (ধুনট প্রতিনিধি ইমরান হোসেন ইমন) : বগুড়ার ধুনটে চিকাশী ইউনিয়নের মহনপুর-আরকাটিয়া ইছামতি নদীতে বহুল প্রতিক্ষিত ৭৫০ মিটার চেইনেজে ৮১ মিটার দীর্ঘ পিএসসি গার্ডার ব্রীজ নির্মান কাজের উদ্বোধন করা হয়েছে। শনিবার দুপুরে প্রধান অতিথি হিসাবে নির্মান কাজের উদ্বোধন করেন বগুড়া-৫ আসনের সংসদ সদস্য বীর মুক্তিযোদ্ধা আলহাজ্ব হাবিবর রহমান। ধুনট উপজেলা আওয়ামীলীগের সাধারন সম্পাদক আব্দুল হাই খোকনের সভাপতিত্বে উদ্বোধন অনুষ্ঠানে বক্তব্য রাখেন স্থানীয় সরকার প্রকৌশল অধিদপ্তর বগুড়ার নির্বাহী প্রকৌশলী কাজী সাইফুল কবির, উপজেলা নির্বাহী প্রকৌশলী জহুরুল ইসলাম, বগুড়া সদর আওয়ামীলীগের সাধারন সম্পাদক মাহফুজুর রহমান রাজ, কালেরপাড়া ইউপি চেয়ারম্যান সাইফুল ইসলাম ফটিক, উপজেলা আওয়ামীলীগের যুগ্ন সম্পাদক মহসীন আলম, ত্রান সম্পাদক কামরুল ইসলাম, চিকাশী ইউনিয়ন আওয়ামীলীগের সাধারন সম্পাদক কামরুজ্জামান কাজল, উপজেলা স্বেচ্ছাসেবকলীগের সাধারন সম্পাদক হেদায়েতুল ইসলাম গামা, উপজেলা ছাত্রলীগের সভাপতি জাকারিয়া খন্দকার, সাধারন সম্পাদক আবু সালেহ্ স্বপন, পৌর স্বেচ্ছাসেবকলীগের যুগ্ন আহবায়ক সেলিম রেজা রিমান প্রমূখ।